
Kontrakt mellom UiO, oppdragsgiver og student om hospitantordning:
EUS4905/ EUS4910/ EUS4920 – 
Arbeidspraksis: Europeiske språk, estetiske studier og allmenn litteraturvitenskap

§ 1 Målsetning for hospitantoppholdet
· Det skal tjene som en læringsarena for studentene. Semesteroppgaven og arbeidsinnsatsen til studenten skal ha en nytteverdi for oppdragsgiver. 

§ 2 Kostnader
· Oppdragsgiver gir ikke studenten lønn, men stiller kontorplass med PC tilgjengelig for studenten (ikke nødvendigvis eget kontor). 
· Studenten kan ikke ha lønnet arbeid hos oppdragsgiver i samme periode som hospitantoppholdet, med mindre praksisplassen er utlyst som stipend.

§ 3 Arbeidets omfang 
· Oppdragsgiver tilrettelegger selv arbeidsoppgaver for studenten ved arbeidsplassen. Oppgavene skal være varierte, utfordrende og gi innsikt i det daglige arbeidet ved virksomheten.
· Hospitantperioden skal være i henhold til angivelsen i emnebeskrivelsen for det praksisemnet studenten har fått opptak til. Praksisens omfang er angitt i timer og fordeler seg slik:
· EUS4905: 	ca 2-3 arbeidsuker
· EUS4910: 	ca 5-6 arbeidsuker
· EUS4920: 	ca 10-11 arbeidsuker

Praksisens varighet kan i det aktuelle emnet variere etter behov, men må ikke vare lenger enn ett semester, innenfor studieårets semestre. Vårsemester; januar til juni, høstsemester; august til desember). Arbeidstiden tar utgangspunkt i omfanget definert i arbeidsmiljølovens §10-4 (1), men student og arbeidsgiver står fritt til å avtale arbeidstid utover dette i perioder, så lenge emnets totale arbeidsomfang ikke overstiges. 
· Avtalt oppstart- og sluttdato for hospitantoppholdet er: ____________ - ____________.

§ 4 Prosjektrapporten
· Temaet skal være av interesse for oppdragsgiver og vil bli til i dialog mellom oppdragsgiver, student og veileder ved UiO. Det anbefales at dette gjøres før oppstart.
· Studenten har ansvar for at arbeid med semesteroppgaven blir igangsatt.
· Semesteroppgavens omfang skal være i henhold til angivelsen på emnebeskrivelsen til det praksisemnet studenten har fått opptak til. Omfanget er oppgitt i sideantall (à 2300 tegn uten mellomrom) og blir som følger:
· EUS4905:	5-7 sider
· EUS4910:	9-12 sider
· EUS4920: 	12-15 sider
· Studenten skal ha en faglig veileder for rapporten ved Universitetet i Oslo.
· Studenten skal levere semesteroppgaven til Universitetet i Oslo innen fastsatt frist (se emnets semesterside). 
· UiO og oppdragsgiver mottar ett eksemplar hver.

§ 5 Dersom praksisen finner sted i utlandet, plikter studenten:
· Studenten er selv ansvarlig for å søke visum, kjøpe flybilletter, skaffe bosted, kjøpe nødvendig student/reiseforsikring etc. 
· Studenten er selv ansvarlig for å ha gyldig helseforsikring under oppholdet, og sørge for nødvendig vaksinasjon.
· Studenten forventes å holde seg informert om reiseråd gitt av Det norske utenriksdepartementet.
· Oppdragsgiver er ikke pliktig til å skaffe bolig til studenten men kan gjerne være behjelpelig.

§ 6 Oppdragsgivers plikter
· Oppdragsgiver sender et bekreftelsesbrev om hospitantplass til studenten som studenten kan legge ved visumsøknaden. 
· Oppdragsgiver skriver en attest for studenten ved utløpet av hospitantperioden.

§ 7 Opphavsrett og tilgjengelighet av rapporten
· Studenten har opphavsretten til semesteroppgaven (jf. åndsverksloven). Dette innebærer at eventuelle endringer må avtales med rapportens forfatter.
· Arbeidspraksis i ett av emnene EUS4905, EUS4910 eller EUS4920 legger til grunn at semesteroppgaven skal være offentlig tilgjengelig, og den utarbeides med dette for øye. Semesteroppgaven gjøres ikke offentlig tilgjengelig før den er godkjent av Universitetet i Oslo og av oppdragsgiver. Ytterligere begrensninger må avtales særskilt.


§ 8 Mislighold av avtalen / oppsigelse av kontrakten / tvist
· Ved tvist om forståelsen av denne avtalen eller studentens gjennomføring av et oppdrag, plikter partene å søke og finne en minnelig løsning på tvisten.
· Dersom forpliktelsene i kontrakten blir brutt, pga. lang tids sykdom eller annet, har studenten ingen forpliktelse overfor oppdragsgiver til å ferdigstille rapporten(e) eller ta igjen tapt arbeidstid. Studenten har i et slikt tilfelle heller ikke krav på å fullføre praksisoppholdet.
· UiO er ikke ansvarlig overfor oppdragsgiver dersom studenten ikke oppfyller forpliktelsene i avtalen.
· Oppdragsgiver kan kansellere kontrakten i tilfelle ’force majeure’.

§ 9 Kontaktinformasjon
· Kontaktinformasjon til UiO, oppdragsgiver og student er nedfelt i Appendiks 1 i kontrakten.
· Kontrakten er signert i 3 – tre – eksemplarer slik at alle parter har en kopi hver.



Sted/dato:				Sted/dato:				Sted/dato:
	

_____________________            	_____________________             	 ___________________

Signatur oppdragsgiver		     	 Signatur student		        	 Signatur UiO		







Appendiks 1 – Kontaktinformasjon
Oppdragsgiver
Selskap/organisasjon/annet: 
Kontaktperson: 
Adresse:
Postnummer/sted: 
E-post: 
Telefon:  

Student
Navn: 
Adresse: 
Postnummer/sted: 
E-post: 
Telefon: 


Universitetet i Oslo
Kontaktperson:  
Adresse:  ILOS, Pb. 1003, Blindern
Postnummer/sted:  0315 Oslo
E-post: 
Telefon:  

